दुविधा दूर करने का सबसे सरल उपाय यह है कि आपको वही कोर्स करना चाहिए, जिसमें आपकी सबसे अधिक रुचि हो। हां, अगर अपनी रुचि को लेकर भी कन्फ्यूजन हो, तो पहले कुछ दिन रोजमर्रा की गतिविधियों, आदतों, व्यवहार आदि पर गौर करते हुए अपनी पसंद-नापसंद को जानने-समझने की कोशिश करें। इससे आपको अपनी रुचियों के बारे में जानने और कोर्स के बारे में निर्णय लेने में आसानी हो जाएगी। पसंद के विषय में पढ़ाई करने पर उसमें प्रदर्शन बेहतर होगा और करियर की राह भी आसान हो जाएगी।